Bangwe ba bantshadikuno ba ba atlegileng thata ba rutegile go le gonnye thata - fela ba na le maitemogelo a mantsi thata e bile ba rata se ba se dirang. Temothuo ke botshelo jwa bona.
Temothuo ke botsweretshi, e bile ke bonetetshi, le tsela ya botshelo. Temothuo e dira ka tumelo - ga se gantsi o kgonang go e laola ka gonne temothuo e direlwa kwa nageng ka boutlwelobotlhoko jwa bosa.
Bonetetshi jwa temothuo bo tlhaologile thata le go nna matswakabele - go itsiwe go le gontsi ka ntlha e nnye ya temothuo. Se o tlhokang go se dira ke go bona thuso le kgakololo mo bathong ba ba rutegileng thata - o montshadikuno yo o diragatsang. Sekao, go dira tshekatsheko ya sekaommu go batla botegeniki. Ga o tlhoke go dira tshekatsheko ka bowena - se o tlhokang go se dira ke go tsaya dikao gangwe le gape, bona tshekatsheko mme o tsee kgakololo ya monetetshi yo o ka mo ikanyang, Jaanong o ka dirisa lenaneo la nontsho le le atlanegsitsweng le go tlhokomela dijalo tsa gago. Tsweetswee netefatsa gore o bona kgakololo mme o diragatse kgakololo eo - le gale leitlho le maikarabelo a gago di tlaa dira gore dijalo tsa gago di atlege.
Dirisa tšhono nngwe le nngwe e o ka e bonang go bona katiso mo bathong ba ba nang le kitso le maitemogelo a temothuo. O ka se ke wa ba wa ithuta temothuo mo bukeng, ka jalo tlhomamisa gore o katisiwa ke mongwe yo o itseng serutwa se. Fa o kwala porofaele ya gago, tsenyeletsa tshedimosetso e e mo mananeong a a fa tlase, fela se tshwenyege thata ka dithutego tsa gago tsa sekolo - se ga se sona sa go tshega le go tlhonama sa ditšhono tsa gago go bona katlego.